  Туспуктэм: Удмуртиысь тазалыкез утёнъя министерстволэн пресс-службаез ивортӥз Майя Бывальцева Грак ёрос эмъюртлэн стационараз рос-прос тупатъян ужъёс кутскизы. Со понна Удмуртилэн коньдэтысьтыз 16 миллион манетлэсь трос коньдон висъязы. Со сярысь элькунысь тазалыкез утёгнъя пресс-службаез ивортӥз. « Куинь толэзь ӵоже шуныт но ву сётон сӧзнэтъёсты, канализациез тупатъяны, кӧня ке укноосты но ӧсъёсты воштыны, липетэз, вентиляциез тупатъяны, пуш ужъёсты быдэстыны кулэ. Тупатъян интылэн огъя быдӟалаез 1 сюрс квадрат метр пала » Алеся Петрова, Грак ёрос эмъюртлэн валтӥсь эмчиез Солэн верамезъя, стационарлэн кыкетӥ этажаз ужъёсты 2022-тӥ арын шуркынмон пумозь йылпумъяны чакламын. Тупатъян вакытлы висисьёсты юртлэн нырысетӥ этажаз интыялозы, эмъюрттэт стонэз уз дугдытэ. Юрт 1983-тӥ арын пуктэмын, со дырысен тылпу потон сярысь ивортӥсь сӧзнэт пуктон понна гинэ тупатъян ужъёс ортчытъязы. Грак ёрос эмъюрт 7 сюрс 500-лэсь трос адямилэсь тазалыксэ чакла. Тодэ вайытом, 2022-тӥ арын эмъюртъёсты рос-прос тупатъяны 500 миллион манет котыр чакламын.  Тегъёс: эмъяськонниос тупатъянужъёс Грак Удмуртия  